Fra manufakturhandel til detailkoncern

Netto er en del af Salling Group. Historien bag Salling Group tog sin begyndelse i 1906, da Ferdinand Salling grundlagde en manufakturhandel, som senere blev til Salling Stormagasin. I 1953 arvede Herman Salling sin fars virksomhed i Søndergade i Aarhus, og den blev udgangspunktet for Danmarks største virksomhed inden for detailhandel, Salling Group. I 1960 åbnede Herman Salling det første føtex supermarked i hjertet af Aarhus, og i 1962 fulgte stormagasinet Salling i Aalborg. Den første Bilka bygget i Tilst ved Aarhus i 1970, og i 1981 kom Netto til verden i København.

Partnerskab med Mærsk

For at kunne udvikle og udvide sin virksomhed, indledte Herman Salling i 1964 et samarbejde med skibsreder A.P. Møller. Aftalen blev starten på et mere end 50 år langt partnerskab mellem Salling Group og A.P. Møller ‒ Mærsk. Aftalen betød, at A.P. Møller ‒ Mærsk indgik som passiv kapitalpartner, mens Herman Salling stod for ledelsen af selskabet.